《六月廿四日荷花荡一首》
明代·黄省曾

竞楫都人集，喧游国事传。探芳怜胜日，携客讨湖天。

玉笛催新柳，红妆夺始莲。开襟欢未极，沽酒不论钱。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。